CELEX: 32021D1227
Language: hu
Date: 2021-07-27 00:00:00
Title: A Bizottság (EU) 2021/1227 végrehajtási határozata (2021. július 27.) a DNV GL AS elismerésének a 391/2009/EK európai parlamenti és tanácsi rendelet 16. cikke szerinti módosításáról

2021.7.28.   
               
               
                  HU
               
               
                  Az Európai Unió Hivatalos Lapja
               
               
                  L 269/143
               
            
         A BIZOTTSÁG (EU) 2021/1227 VÉGREHAJTÁSI HATÁROZATA
         (2021. július 27.)
         a DNV GL AS elismerésének a 391/2009/EK európai parlamenti és tanácsi rendelet 16. cikke szerinti módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hajófelügyeleti és hajóvizsgáló szervezetek közös szabályairól és szabványairól szóló, 2009. április 23-i 391/2009/EK európai parlamenti és tanácsi rendeletre (1) és különösen annak 4. cikke (1) bekezdésére és 16. cikkére,
         mivel:
         
                     (1)
                  
                  
                     A 391/2009/EK rendelet értelmében a Bizottság felelős azon hajófelügyeleti és hajóvizsgáló szervezetek elismerésének megadásáért, amelyek engedélyt kívánnak kapni arra, hogy a tagállamok nevében szolgáltatásokat nyújtsanak. Az említett rendelet 8. cikkének (1) bekezdése értelmében a Bizottságnak rendszeresen értékelnie kell az elismert szervezeteket annak biztosítása érdekében, hogy azok továbbra is megfeleljenek az említett rendelet követelményeinek.
                  
               
                     (2)
                  
                  
                     A Bizottság az értékelés részeként ellenőrzi, hogy az elismerés jogosultja a szervezeten belüli azon – a 391/2009/EK rendelet 2. cikkének c) pontja és 4. cikkének (3) bekezdése értelmében vett és az említett rendelkezéseknek megfelelő – érintett jogalany-e, amelyre e rendelet rendelkezései alkalmazandók. Ha nem ez a helyzet, a Bizottságnak határozatot kell hoznia az elismerés módosítására. A 391/2009/EK rendelet 2. cikkének c) pontja értelmében a „szervezet” jogalany és annak leányvállalatai, valamint bármilyen más, ellenőrzése alatt álló csoport, amelyek együttesen vagy külön-külön végzik az említett rendelet hatálya alá tartozó feladatokat.
                  
               
                     (3)
                  
                  
                     A C(2013) 8876 bizottsági végrehajtási határozat megállapította, hogy a Det Norske Veritas számára megadott elismerés jogosultja a DNV GL AS volt. Az említett végrehajtási határozat szerint a DNV GL AS a 391/2009/EK rendelet alkalmazásában az elismert szervezetet alkotó összes jogalany anyavállalata.
                  
               
                     (4)
                  
                  
                     A Bizottság tájékoztatást kapott arról, hogy 2021. március 1-jétől a DNV GL AS anyavállalat neve DNV AS-re változott. Ennek eredményeként a DNV AS az az érintett anyavállalat jogi személy, amelynek az elismerést meg kell adni.
                  
               
                     (5)
                  
                  
                     A fent említett érintett anyavállalat személyében bekövetkezett változás nem befolyásolja a szervezet azon képességét, hogy megfeleljen a 391/2009/EK rendeletben meghatározott követelményeknek.
                  
               
                     (6)
                  
                  
                     Az e határozatban előírt intézkedések összhangban vannak a 2099/2002/EK európai parlamenti és tanácsi rendelettel (2) létrehozott, a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
                  
               ELFOGADTA EZT A HATÁROZATOT:
         
            1. cikk
            A DNV GL AS-nek adott elismerés úgy módosul, hogy a DNV GL AS nevét fel kell váltani a DNV AS-szel, amely a 391/2009/EK rendelet alkalmazásában az elismert szervezetet alkotó összes jogalany anyavállalata.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. július 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 131., 2009.5.28., 11. o.
         
         
            (2)  Az Európai Parlament és a Tanács 2099/2002/EK rendelete (2002. november 5.) a tengeri közlekedés biztonságával és a hajókról történő szennyezés megelőzésével foglalkozó bizottság (COSS) létrehozásáról, valamint a tengeri közlekedés biztonságáról és a hajókról történő szennyezés megelőzéséről szóló rendeletek módosításáról (HL L 324., 2002.11.29., 1. o.).